CELEX: 32016D0447
Language: et
Date: 2016-03-22 00:00:00
Title: Komisjoni rakendusotsus (EL) 2016/447, 22. märts 2016, millega muudetakse rakendusotsust (EL) 2015/2460, milles käsitletakse teatavaid kaitsemeetmeid seoses alatüüpi H5 kuuluva kõrge patogeensusega linnugripiga Prantsusmaal (teatavaks tehtud numbri C(2016) 1608 all) (EMPs kohaldatav tekst)

24.3.2016   
            
            
               ET
            
            
               Euroopa Liidu Teataja
            
            
               L 78/76
            
         KOMISJONI RAKENDUSOTSUS (EL) 2016/447,
   22. märts 2016,
   millega muudetakse rakendusotsust (EL) 2015/2460, milles käsitletakse teatavaid kaitsemeetmeid seoses alatüüpi H5 kuuluva kõrge patogeensusega linnugripiga Prantsusmaal
   
      
         (teatavaks tehtud numbri C(2016) 1608 all)
      
   
   (Ainult prantsuskeelne tekst on autentne)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Pärast kõrge patogeensusega linnugripi levikut Prantsusmaal võttis komisjon vastu rakendusotsuse (EL) 2015/2460 (3) ning nimetatud liikmesriigi pädev asutus on kehtestanud selles liikmesriigis kaitse- ja järelevalvetsoonide ümber ulatusliku täiendava piirangutsooni. See täiendav piirangutsoon hõlmab mitut Prantsusmaa edelaosa departemangu või nende haldusüksusi.
            
         
               (2)
            
            
               Rakendusotsust (EL) 2015/2460, mida on viimati muudetud komisjoni rakendusotsusega (EL) 2016/237, (4) kohaldatakse kuni 31. märtsini 2016.
            
         
               (3)
            
            
               Kõrge patogeensusega linnugripi puhangute arv on vähenenud, kuid piirangutega alal tuvastatakse ikka veel haiguspuhanguid. Epidemioloogilise olukorra tõttu ning võttes arvesse Prantsusmaal vastu võetud tauditõrje strateegia rakendamist, on asjakohane pikendada rakendusotsuse (EL) 2015/2460 kohaldamisperioodi kuni 15. septembrini 2016. Kui taudi olukord peaks varem paranema, vaatab komisjon kohaldamisaja varem läbi.
            
         
               (4)
            
            
               Seepärast tuleks rakendusotsust (EL) 2015/2460 vastavalt muuta.
            
         
               (5)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsuse (EL) 2015/2460 artiklis 5 asendatakse kuupäev „31. märtsini 2016” kuupäevaga „15. septembrini 2016”.
   Artikkel 2
   Käesolev otsus on adresseeritud Prantsuse Vabariigile.
   
      Brüssel, 22. märts 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Komisjoni 23. detsembri 2015. aasta rakendusotsus (EL) 2015/2460, milles käsitletakse teatavaid kaitsemeetmeid seoses alatüüpi H5 kuuluva kõrge patogeensusega linnugripiga Prantsusmaal (ELT L 339, 24.12.2015, lk 52).
   
      (4)  Komisjoni 17. veebruari 2016. aasta rakendusotsus (EL) 2016/237, millega muudetakse rakendusotsuse (EL) 2015/2460 (milles käsitletakse teatavaid kaitsemeetmeid seoses alatüüpi H5 kuuluva kõrge patogeensusega linnugripiga Prantsusmaal) lisa (ELT L 44, 19.2.2016, lk 12).